Om Jacques Jouets "Metrodigte"
Forfattere: Poul Borum
Tidsskrift: passage (2004-01-29)

## Om Jacques J  ouets  "Metrodigte"

## PETER BORUM

Jacques Jouet blev født i  1947 og  har  siden debuten i  1978  (med Guerre froide,  mere froide) udgivet  flere end  tyve  bøger.  I  1983  blev  han  medlem  af  V  Ærk­ stedet for POtentiel Litteratur (OUvroir de Litterature POtentielle) eller  OULIPO.  Denne  gruppe  af  mate­ matikere og digtere er oprindelig grundlagt i 1960 af Fran�ois  Le  Lionnais og  Raymond  Queneau. Som navnet antyder,  har OULIPO til formål at udforske litteraturen som potentiel størrelse. Verdenslitteratur­ ens faktiske  tekster  anskues som øer  i  et hav  af po­ tentielle tekster, og det er så at sige værkstedets rolle at fa nye øer til at dukke op af havet. Dette sker gen­ nem opfindelsen af formelle (ideelt set matematiser­ bare)  regelsæt,  gennem  hvilke  forskellige  tekstpo­ tentialer  kan  synliggøres  og  dernæst  realiseres.  Det bedst kendte eksempel er  nok Georges Perecs gen­ optagelse af  den  antikke lipogramform  (tekster, hvor  et bestemt bogstav  er fraværende) med bogen La disparition, der  er  skrevet uden  brug  af bogstavet E. Ved  at  blive  styret  af  disse  udtrykkelige  regler undgår OULIPOs tekster at skulle finde deres grund i  allerede eksisterende litteratur  (  eller i dennes kon­ figurationer,  dvs.  genrerne).  OULIPO-teksterne  er netop ikke broer mellem allerede kendte landområ­ der,  men nyopdukkede øer, der umiddelbart reflek­ terer  deres  egne  tilblivelsesbetingelser.  Blandt OU­ LIPOs medlemmer  har  man  ud over  Perec  kunnet finde  navne  som  Marcel  Duchamp,  Italo  Calvino, Jacques Roubaud, Harry Matthews og Oskar Pastior - og  altså Jacques Jouet  og  matematikeren  Pierre Rosenstiehl, som til "Digt om Paris' metro" har be­ regnet den kortest mulige rute, der med færrest mu­ lige  gentagelser  kan  bringe  een  forbi  samtlige  stati­ oner på det parisiske  metronet  (minus den nye linie 14, Meteor, der først siden  er  blevet indviet).

Det  første  metrodigt  ("Hvad  er  et  metrodigt?") fortæller,  hvad  et  metrodigt  er:  Det  er  et  digt  med lige så mange linier,  som der er  strækninger  mellem stationerne  på  den  metrotur,  det  bliver  skrevet  på. Der  må  komponeres  (i hovedet;  ikke  noget  med at skrive ned), mens toget kører. Der må skrives (men ideelt  set  ikke  tænkes),  når  det  holder  ved  en  sta­ tion.  I år 2000 udgav Jouet sine samlede metrodigte (25 kompositioner)  på  forlaget  P.O.L.  under  titlen Poemes de metro. I bogens sidste digt siger han, at han holdt op med at skrive metrodigte, da han begyndte at  føle,  at  det  ville  være  for  let  bare  at  skrive  dem derhjemme.  Og  så  er  det  selvgrundlæggende  regel­ digts  spøg  - og alvor  ødelagt.

"Digt om Paris' metro" blev skrevet den 18/  4 1996 mellem 5:30 og 21:00.